als_Latn dik_Latn sag_Latn
Shefi i ri i Microsoft, Satya Nadella
Edhe pse Bill Gates është duke u larguar nga posti i kryetarit të bordit të Microsoft, analistët shohin një kompani që i ngjan më shumë Gates.
Përveç njoftimit të largimit të Gates, Microsoft deklaroi gjithashtu se Shefi i ri Ekzekutiv do të jetë veterani i kësaj kompanie Satya Nadella, i cili ka punuar për 22 vite pranë kësaj ndërmarrjeje.
Sipas atyre që e njohin Nadellan, ai i njeh jashtëzakonisht shumë mirë të dyja anët e firmës, atë teknike dhe të të bërit biznes, por ai ka gjithashtu aftësinë për ta drejtuar gjigandin e teknologjisë në lartësi të reja. Sipas analistëve kjo është një shenjë e mirë për Microsoft, që po lufton me rivalët si Apple, Google dhe Amazon për të zënë pjesë të tregut të teknologjisë së informacionit.
46-vjeçari me origjinë nga India u bë pjesë e kompanisë në vitin 1992, dhe gjatë tre viteve të fundit ka drejtuar disa divizione që kanë qënë shumë të suksesshme dhe kanë siguruar të ardhura për Microsoft.
als_Latn als_Latn als_Latn als_Latn als_Latn